Tristán (nome)

Tristán é un nome propio masculino galego. Esta forma escrita tamén é común co aragonés e co castelán. A súa orixe é un nome literario, derivado da lenda céltica de Tristán e Iseu, que forma parte do ciclo do rei Artur. Difundiuse a través do francés antigo.

En xaneiro de 2023 existían 154 varóns en Galicia co nome Tristán, cunha media de idade de 11,6 anos.Nome Tristán na Web do Instituto Galego de Estatística

 Historia do nome 
En Galicia, este nome tivo certa presenza entre os membros da nobreza ata finais do século XV, como Tristán de Montenegro. Logo do sínodo de Ourense de 1544 o seu uso foi esmorecendo xa que se favorecía o bautismo de nomes de santos.

O nome popularizouse de novo logo da estrea da ópera Tristan und Isolde (1859) do alemán Richard Wagner.

 Tristán noutras linguas 
 Alemán: Tristan
 Aragonés: TristánEDACAR Nº 9 - Antroponimia Aragonesa. Nombres de persona en aragonés. Comisión d'Onomastica de l'Academia de l'Aragonés. ISSN: 1988-8139. Marzo de 2014. 
 Bretón: Trestan / Tristan
 Castelán: Tristán
 Catalán: Tristany
 Éuscaro: Tristan
 Francés: Tristan
 Inglés: Tristam
 Italiano: Tristano
 Portugués: Tristão

 Notas 

 Véxase tamén 

 Outros artigos 
 Iseu (nome)
 Tristán e Iseu
 Lista de nomes masculinos en galego
 Lista de nomes masculinos galegos máis comúns
 Ligazóns externas 
 Guía de nomes galegos. Nomes masculinos Real Academia Galega

Categoría:Nomes masculinos de orixe celta
Categoría:Nomes masculinos galegos
Categoría:Nomes masculinos aragoneses
Categoría:Nomes masculinos casteláns